五百罗汉寺 在福州市闽山北麓,本雪峰廨院.后梁贞明五年,闽王审知梦梵僧数百,奕奕有光.光所至处有双桧并池而秀,一僧擎跽而前曰:"王能饭吾于此乎?"及旦,图而访之,得今寺地,百步池桧皆如梦中,乃为堂环之,命池曰"浴圣",桧曰"息圣",改名五百罗汉寺,有放生池.至今尚存.后寺废人犹名其地为罗汉洋.明洪武十七年移都仓巷,"闽都记""都仓巷,宋时积贮于此.今呼旧米仓,有三巷环绕相通."积贮于此,改罗汉寺废址为常丰仓.见"古迹".五百罗汉寺 在福州市闽山北麓,本雪峰廨院.后梁贞明五年,闽王审知梦梵僧数百,奕奕有光.光所至处有双桧并池而秀,一僧擎跽而前曰:"王能饭吾于此乎?"及旦,图而访之,得今寺地,百步池桧皆如梦中,乃为堂环之,命池曰"浴圣",桧曰"息圣",改名五百罗汉寺,有放生池.至今尚存.后寺废人犹名其地为罗汉洋.明洪武十七年移都仓巷,"闽都记""都仓巷,宋时积贮于此.今呼旧米仓,有三巷环绕相通."积贮于此,改罗汉寺废址为常丰仓.见"古迹". 郭柏苍"过罗汉废寺"诗:"奕奕梵王宫,泥平野草丰.施僧今有几,游屐近多穷.词客惊燔石,山灵笑报功.百年兴废局,得失亦鸡虫."国初有冒请名宦乡贤,蒙准后,其子孙私人于乌,于二山,建立祠宇,侵占山地,不旋踵颓废.兹录谢古梅学士"名宦乡贤祠"诗于左.谢道承"名宦乡贤祠"诗:"乡贤社名宦祠,千秋公论常在兹.林宗墓,岘山碑,万古流传无愧祠.后人不复见此等,遂使此道日陵迟,宫黉有惭德,道左无风规,其初乡人长没世,忽忽将随秋草痿.子孙稍稍通金籍,居然本主耀堂帷,黄尘歌吹匝地起,凌晨帐饮东西驰,升堂入室纷杂遝,陈笾荐豆了不疑.硕德名贤羞与伍,千秋万岁将谁欺.又如莅民长碌碌,岂有治行东南师.所亲乃欲献勤媚,鸠金卜筑鸟山陲.伐石题名纪功德,穹碑丰碣徒累累.踞祠立像志遗爱,甘棠勿剪知有谁.述行何必非孔墨,铭勋何必非周伊.所幸不久皆湮没,姓名寂寞无人知.愿将此语告万世,幸勿留为贤者嗤."凡滥入乡贤名宦者,其祠宇在乌,于二山,不久多废.此盛衰之故,原无足异,但人品不可不辨,宋王积翁入祀乡贤,真西山斥之. 顺治间部院李率泰入祀名宦."榕城纪闻"载:"顺治十八年七月初一日辰时地震,有声如鼓.午时妙巷发火,延烧大街,鼓楼,双门楼,虎节河边,东街至都司前,西至定满桥,旧米仓,府巷,后曹,大中寺,弹棉河边,北至淳仁里,钱塘巷,其府头门,运司头门,公廨,关帝庙,马王庙,断事司,熙朝四辅石坊,三世祭酒石坊,按察司署前后,俱为灰烬.至次日卯时火灭,部院李率泰见火,不许拆救,坐高椅食荔枝,瓜子,如饮宴然,故延烧不绝,四围火炽,望见鼓楼上有如一灯,其光青色,少顷自焚.鼓楼建自唐观察使,元锡名威武军门,宋郡守元绛更辟双门,建楼十楹,后置刻漏,鼓角,又为楼以翼之,左曰'宣诏',右曰'班春'.嘉定间,墩煌安抚使杨长孺重建,元泰定间复毁,增筑两观,构重楼八楹,用石柱四十有四,高九十八尺.至正二十三年,陈有定平章事,鼓楼鸱尾吐气如雾.明宣德二年,为大风所圯,御史方端命僧了心募建,深广如旧,高减二尺,复置刻漏,以前案五虎,惟开左门,北匾"拱辰",南匾"授时",后易曰'第一楼'.(按:宣德二年,圯于风,"府志"未载.)耿继茂欲以布政司署为府第.传闻北至屏山,南至平远台并固山旧营,居民移徙纷纷.部院李率泰建火醮,出票责僧道不发分文,一切供应皆僧道备办,行香三日,取素菜一百席,米粉一百斤,四方食店掠取尽空."又载"李四爷运一虎过山,用抬铁橱夫一百六十名,每日用猪二只饲虎者,名守虎官,强悍异常,因取猪稍迟,打毙建宁府书役.先是部院李率泰与弟李四爷好畜怪禽异兽蛇虎之类,各处取虫物饲之.于浙运四鹿,每一鹿用夫十名,雇倩用银五六两."又载:"改按察司署作部院衙门,每日用扫地磨砖挑石夫六百名,官兵押工匠于烈日中造作亭,午不休,又取沙土筑高台,门柱榱题俱用灰布白粉彩妆取緕布五六百匹,所用各物皆行县转票铺户,官兵押追稍迟,身家俱碎."又载:"福州鼓楼面五虎山,楼上门屏画巨狮以制之,更鼓至落擂,必打舞狮鼓,此旧制也.自六月部院李率泰搬住按司署,怪其聒耳,落擂不许再打舞狮鼓,数日后鼓楼即被火,前数日有僧沿街敲梆云:'七月初一日诸佛下降,城中有灾,各人修省'.至初一后不见."